Paul si sotong peramal

Paul si sotong peramal adalah seekor sotong yang dikatakan dapat meneka dengan tepat keputusan perlawanan bola sepak Piala Dunia FIFA 2010 di Afrika Selatan, selalunya dalam perlawanan yang melibatkan pasukan Jerman. Sotong yang dipelihara dalam akuarium dilaporkan dapat menelek nasib pasukan bola sepak Jerman sebanyak 7 kali dan berkesudahan Jerman kalah kepada Sepanyol tetapi menang dengan Uruguay untuk memperoleh tempat ketiga. Paul bersara sebaik sahaja Piala Dunia 2010 berakhir.

 Kehidupan awal 
Paul menetas dari telurnya di Pusat Hidupan Laut Weymouth, England sebelum dipindahkan ke cawangannya di Oberhausen, Jerman.  Nama Paul diambil sempena tajuk sebuah sajak oleh penulis buku kanak-kanak Jerman, Boy Lornsen: Der Tintenfisch Paul Oktopus.Published in Das alte Schwein lebt immer noch: Boy Lornsens Tierleben, Schneekluth (1985), ISBN 978-3-7951-0941-7. Re-published in and eponymous of the anthology Der Tintenfisch Paul Oktopus. Gedichte für neugierige Kinder, 2009, Manfred Boje Verlag ISBN 978-3-414-82148-5  Menurut pengarah hiburan Pusat Hidupan Laut, Daniel Fey, Paul sudah pun menunjukkan kepintarannya sejak kecil lagi:

Paul dijangkakan akan mati sebelum kejohanan UEFA Euro 2012, memandangkan sotong kurita seperti Paul biasanya mempunyai jangka hayat purata tidak melebihi dua tahun. Penjaganya berkata selepas ini tiada ramalan akan dilakukan, sekaligus menyaksikan Paul "bersara".

 Teknik ramalan 
Sotong ini diletakkan dalam sebuah akuarium. Di dalamnya ada dua kotak bendera iaitu bendera Jerman dan bendera pasukan lawan; kedua-dua kotak tersebut berisi makanan. Kotak pertama yang dipeluknya itu dikatakan mewakili pasukan yang diramalkan akan menang.  Sebelum ini Paul juga pernah digunakan untuk meramal keputusan perlawanan bola sepak UEFA Euro 2008, di mana 4 daripada 6 ramalannya yang melibatkan pasukan Jerman adalah tepat. Rekod ketepatan 100% ramalan keputusan Piala Dunia 2010 menjadikan Paul seekor haiwan selebriti.

 Keputusan 
 Piala Dunia FIFA 2010 
Paul setakat ini sudah pun meramal pemenang bagi tujuh perlawanan Piala Dunia FIFA 2010 yang melibatkan pasukan Jerman setakat ini, iaitu perlawanan menentang Australia, Serbia, Ghana, England, Argentina, Sepanyol dan Uruguay. Ramalannya yang mengatakan pasukan Argentina akan kalah menyebabkan chef berbangsa Argentina bernama Nicolas Bedorrou menjadi marah dan menghantar resepi masakan sotong kurita di laman Facebook.

Paul dengan tepat telah meramal keputusan peringkat separuh akhir, dengan meramalkan bahawa Sepanyol akan menang. Penyokong Jerman pada awalnya berharap agar ramalannya itu tidak tepat sebagai mana semasa perlawanan akhir UEFA Euro 2008 tetapi malang sekali mereka dikecewakan dengan ramalan yang tepat itu. Ramalan tersebut membawa kepada ugutan bunuh memandangkan ada di kalangan penyokong Jerman yang mahu Paul dimasak dan dimakan. Sebagai tindak balas, Perdana Menteri Sepanyol Jose Zapatero sambil bergurau menawarkan untuk menyediakan perlindungan rasmi buat Paul, manakala Menteri Industri Miguel Sebastian menawarkan kediaman yang selamat untuk Paul di Sepanyol.Paul the psychic octopus predicts Spain will beat Holland  - The Daily Telegraph, 9 July 2010

 Keputusan yang melibatkan Jerman 

 Lawan Perlawanan Peringkat Tarikh Ramalan Keputusan Kesimpulan Poland Euro 2008 Peringkat kumpulan  Jerman   Croatia Euro 2008 Peringkat kumpulan  Jerman   Austria Euro 2008 Peringkat kumpulan  Jerman   Portugal Euro 2008 Suku akhir  Jerman   Turki Euro 2008 Separuh akhir  Jerman   Sepanyol Euro 2008 Akhir  Jerman   Australia Piala Dunia 2010 Peringkat kumpulan  Jerman   Serbia Piala Dunia 2010 Peringkat kumpulan  Serbia   Ghana Piala Dunia 2010 Peringkat kumpulan  Jerman   England Piala Dunia 2010 Pusingan 16 pasukan  Jerman   Argentina Piala Dunia 2010 Suku akhir  Jerman   Sepanyol Piala Dunia 2010 Separuh akhir  Sepanyol   Uruguay Piala Dunia 2010 Penentuan tempat ke-3  Jerman  

 Keputusan yang tidak melibatkan Jerman 
 Pasukan Perlawanan Peringkat Tarikh Ramalan Keputusan Kesimpulan Belanda vs. Sepanyol Piala Dunia 2010 Akhir  Sepanyol 0–1 

Kematian
Pada 26 Oktober 2010, Paul menghembuskan nafas terakhir dalam tidurnya, menurut Stefan Porwoll, pengurus Pusat Hidupan laut di Jerman.

Sudah diduga bahawa Paul akan mati sebelum kejohanan UEFA Euro 2012, kerana sotong kurita biasa biasanya tidak hidup lebih lama daripada tiga tahun. Selepas Piala Dunia 2010, pemilik Paul, Julie McDee mengumumkan persaraannya sebagai peramal.

 Rujukan 

 Lihat juga 

 Piala Dunia FIFA 2010

Kategori:Kematian 2010
Kategori:Haiwan popular
Kategori:Piala Dunia FIFA 2010